Accidentul s-a produs în jurul orei 18:20, pe Calea Zarandului din Deva, în apropierea intersecției cu statia CFR. Fostul primar al Devei conducea un SUV Opel Antara pe banda a 2-a de circulație când, din motive încă necunoscute, a acroșat un autobuz și un autourism care circulau pe banda 1 a drumului. Mașina deputatului PSD a intrat apoi în spatele unei autobasculante.

Potrivit martorilor, deputatul Mircia Muntean a fost ajutat sa iasă din mașină de unul din șoferii implicați în accident, care susține că Mircia Muntean era lovit în zona capului. După ce a stat câteva minute la locul accidentului, acesta a plecat, însoțit de mai mulți bărbați, în direcția gării din Deva. Din informațiile neverificate de la martorii accidentului, există suspiciunea că Mircia Muntean se afla sub influența băuturilor alcoolice.

UPDATE: Mircia Muntean a fost găsit de polițiști.

Mircia Muntean susţine că, în momentul producerii accidentului, maşina sa era condusă de altcineva. Deputatul a fost preluat de un echipaj medical al Serviciului judeţean de Ambulanţă Hunedoara.

Un jurnalist de la o televiziune locală susţine că a fost agresat de deputat.

“Din primele cercetări, se pare că, în urma evenimentului rutier nu au rezultat victime (situație în care legislația în vigoare prevede obligativitatea ca ceiimplicați să se prezinte la unitatea de poliție în 24 de ore), iar polițiștii rutieri,fiind sesizați, efectuează cercetări în vederea stabilirii împrejurărilor în care s-aprodus evenimentul și a luării măsurilor legale față de cei implicați“. se arată într-un comunicat oficial al Inspectoratului Judeţean de Poliţie.

Știre în curs de actuaizare